एक महीने की छुट्टी लेकर रमेश ने अपने बच्चे की स्कूल की किताबों से शुरुआत की। फिर धीरे-धीरे उसने इस विषय पर और भी किताबें पढ़ी। हमेशा मोदी जी के भाषणों में अपना पूरा डेटा खत्म करने वाले चौरसिया ने इस बार रघुराम राजन और अमर्त्य सेन समेत कई अर्थशास्त्रियों के वीडियो भी सुने। इतनी रिसर्च करने के बाद भी उसको नोटबन्दी का एक भी फ़ायदा नहीं मिला, उल्टे बहुत सारी दिक़्क़तें जो पहले उसे पता नहीं थीं, अब समझ में आ गयीं। ख़ैर उसने सोचा कि क्यों ना बॉस सुधीर चौधरी को फ़ोन करके रिपोर्ट दी जाए और नोटबन्दी की असलियत ज़ी न्यूज़ पर दिखाई जाये।